Subsidiarumas

Subsidiarumas – organizacinis principas, teigiantis, kad aukštesnio lygio organizacijos neturi kištis į žemesnio lygio organizacijos veiklą, bet turi joms padėti vykdyti šią veiklą.Katalikų Bažnyčios katekizmas,  1 skyrius, 2 poskyris, 1 skirsnis, 1883 paragrafas  Dėl to šis principas draudžia priskirti aukštesnio lygio organizacijai funkcijas, kurias gali atlikti žemesnio lygio organizacija.„Compendium of the Social Doctrine of the Church“, Chapter 4, IV. The Principle of Subsidiarity, 186 

Politikos moksle tai atspindi idėją, kad valstybės institucijos turi atlikti tik tas funkcijas, kurios negali būti efektyviau įvykdomos mažesnių, lokalesnių valdžios vienetų.Gambhir Bhatta. International Dictionary Of Public Management And Governance. M.E. Sharpe, 2006, p. 614 Subsidiarumas yra vienas iš centrinių pricipų federalizme, decentralizacijoje, Europos Sąjungos teisėje.Robert Schütze. European Constitutional Law. Cambridge University Press, 2012, p. 177–184

Subsidiarumas gali būti taikomas ne tik valstybės valdyme, bet ir vadyboje, karyboje ir kitose srityse.

Subsidiarumas yra vienas iš pagrindinių Bažnyčios socialinio mokymo principų.„Compendium of the Social Doctrine of the Church“, Chapter 4, IV. The Principle of Subsidiarity, 185  Jis buvo aprašytas popiežiaus Pijaus XI enciklikoje Quadragesimo Anno.

 Šaltiniai 

Kategorija:Teisės principai
Kategorija:Politinė filosofija